《寄大愿和尚》
唐代·贯休

道朗居太山，达磨住熊耳。手擎清凉月，灵光溢天地。

尽骑金师子，去世久已矣。吾师隐庐岳，外念全刳削。

掷孔圣之日月，相空王之橐籥.曾升麟德殿，谭无著，

赐衣三铢让不著。唯思红泉白石阁，因随裴楷离京索。

迩来便止于匡霍，瀑布千寻喷冷烟，旃檀一枝翘瘦鹤。

岘首故人清信在，千书万书取不诺。微人昔为门下人，

扣玄佩惠无边垠。自怜亦是师子子，未逾三载能嚬呻。

一从散席归宁后，溪寺更有谁相亲。青山古木入白浪，

赤松道士为东邻。焚香西望情何极，不及昙诜泪空滴。

桐江太守社中人，还送郄超米千石。宝书遽掩修章句，

万里空函亦何益。终须一替辟蛇人，未解融神出空寂。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。